Ulvekall

##### Barlind minnes om Revebjelles ord. Side 173

Den første boka i serien er skrevet med perspektivene til Løve, Barlind og Lyn. Her blir du kjent med disse tre unge ulvene. Du leser om Barlind som blir plaget hver en natt av mareritt som forsøker å dra henne ned til de mørklagte tunnelene hvor de mister ulver stadig vekk. Om Lyn som prøver å imponere både alfaen sin og andre i flokken, når han plutselig treffer sin store kjærlighet langt utenfor reglene. Og om Løve som får en sterkere tanke om at det finnes noe mer blant dem enn hva de ser.

I denne boka blir Barlind angrepet av Løvflokkulver når hun besøker myra på grunn av marerittene. Hun kjemper imot en stor hannulv kalt Jordrotte, og blir skadet hardt. Ulver kommer til for å hjelpe henne, deriblant Lyn. Han blir nysgjerrig og undringsfull når han merker at han ikke klarer å angripe ulvinnen som angrep søsteren. Så fort løvflokkulvene trekker seg tilbake, sniker han seg etter ulvinnen. Lyn føler han må ha svar på hvorfor hodet ikke lar ham slå henne. Han ser henne ved elva deres, og prøver å lokke henne over så han kan få snakket sammen med henne. Men det viser seg å være første gang hun er ved Vadsteinene, og hun faller nedi elva. Lyn hopper i vannet for å redde henne, men klarer ikke å svømme motstrøms. Til slutt blir han reddet av Rottebitt, healeren i Løvflokken, og ulvinnen som heter Snø, av Rottebitts sønn, Fossefall.

Både Barlind og Lyn blir straffet for deres ulydighet. Barlind blir holdt i healerhiet og nektes å forlate leiren i flere dager. Men når Løve vender hjem etter en vellykket jakt, er hun forsvunnet. Flokken setter i gang en leteaksjon, men ingen finner henne. Løve er med Bøketre sin patrulje ved sandgropa. Han kommer bort til bekken, der ser han et speilbilde i vannet. Det er en gyllen ulv som ser tilbake på ham. Etterpå ser han en skygge av en ulv som løper mens månen skinner på hans sti. Disse synene hever teorien hans om at det er noe mer sammen med dem enn det de vet.

Senere har Lyn fått meningen om at Barlind er nede i tunnelene, siden det var der hun prøvde å komme da hun ble angrepet. Han og Løve drar for å redde henne, men Lyn mener de trenger mer hjelp. Han reiser over til Løvflokkens territorium for å finne Snø. Hun sier hun gjerne blir med, men henter også sin eldste bror, Torden. Sammen setter de fire ungulvene av mot myra, men de kommer ikke langt før Ugle, den yngste broren til Snø og Torden, møter dem. De er fem ulver når de begynner å gå inn i tunnelene. Etter å ha gått der en stund, kommer de over en død ulv. Det viser seg å være Tornekratt, Snø og brødrene hennes sin far, som ble fanget der inne da han prøvde å redde ulver som hadde blitt sittende fast der inne.

Omsider finner de Barlind. Hun forteller dem om drømmen sin, Løve støtter henne umiddelbart, men Lyn er ikke like sikker på at de burde lete etter noen ulver som de ikke visste at fantes. Men omsider blir han nødt til å gi seg og bli med på letingen. Etter en langvarig, blind vandring i tunnelgangene, kommer de til et hulrom. Der finner de Ekko, Bulder og Plask Måneflokk. De alle er svake og utsultet, men Bulder viser seg å være alvorlig syk. Og Plask, søskenbarnet til Ekko, har dødd av den samme sykdommen.

Når de er på vei, har det begynt å regne. Ekko advarer dem om skredfare i tunnelene under regnvær. De setter opp farten for å kjappest mulig komme seg på trygt land. Men når de kommer over et jordras, gjelder det å få alle i sikkerhet. Lyn og Løve tar hovedansvar for at alle skal komme seg utenom rasstedet. Etter hvert så følger Lyn etter de andre, og Løve hjelper Ekko og Ugle som er de siste. Han kommer seg ikke nært nok, mer ser Ugle hjelpe måneflokkulvinnen med å få løs halen sin. Så setter de tre i fullt firsprang mot utgangen. Løve smetter inn først, og hjelper Ekko gjennom. Men av en eller annen grunn kommer Ugle aldri gjennom. Lyd av jord, stein og sand som smeller i bakken fyller stedet. Så fort det har gitt seg, smetter de ut i hulrommet igjen for å se etter Ugle. De finner ham dypt begravd i en haug av jord og stein. Ekko blir helt ødelagt av skyldfølelse når hun skjønner at han er død.